**Latvijas Ārstu biedrības valde aicina visus biedrības biedrus uz pilnsapulci!**

Ņemot vērā to, ka 2014.gada 27.oktobrī sasauktā LĀB atskaišu un pārvēlēšanu pilnsapulce kvoruma trūkuma dēļ nebija lemttiesīga, Latvijas Ārstu biedrības valde aicina biedrus uz LĀB atskaišu un pārvēlēšanu pilnsapulci 2014.gada 28.novembrī plkst. 17:00, Radisson Blu Hotel Latvija konferenču zālē, Elizabetes iela 55

LĀB pārvēlēšanu sapulcē aicināti piedalīties visi LĀB individuālie biedri un arī LĀB juridiskie biedri -  profesionālās asociācijas, kas ir iestājušās LĀB kā biedri. Šīm profesionālajām asociācijām, kā LĀB juridiskajam biedram, sapulcē ir viena balss, un to pārstāv viena profesionālās asociācijas pilnvarota persona.

LĀB valde informē, ka saskaņā ar 2014.gada 27.augusta LĀB pilnsapulcē veiktajiem grozījumiem LĀB statūtos, kandidātu Biedrības prezidenta amatam var izvirzīt ar vismaz 50 (piecdesmit) biedru parakstītu iesniegumu, kas jāiesniedz Biedrības valdei ne vēlāk kā 2 (divas) nedēļas pirms biedru sapulces, kurā ir paredzētas Biedrības prezidenta vēlēšanas.

Ievērojot veiktos grozījumus LĀB statūtos (ar statūtu pilnu tekstu jaunajā redakcijā var iepazīties LĀB mājas lapā), LĀB valde aicina izvirzīt kandidātu biedrības prezidenta amatam, līdz 2014.gada 14.novembrim iesniedzot LĀB valdei vismaz 50 (piecdesmit) LĀB biedru parakstītu iesniegumu.

Pilnsapulces darba kārtībā: atskaišu ziņojumi, LĀB prezidenta, viceprezidenta, valdes locekļu, Revīzijas komisijas, Sertifikācijas, Ētikas un Apmācīttiesīgo ārstu komisijas, Aroda tiesas vēlēšanas.

Biedrības *Latvijas Ārstu biedrība* valde